Drakensville - Wikipedia
Koördinate: 28°36.711′S 29°7.590′O / 28.611850°S 29.126500°O / -28.611850; 29.126500
Drakensville is 'n vakansieoord in die Noordelike Drakensberge op die R74 tussen Harrismith en Bergville (net oor die grens van die Vrystaat na KwaZulu-Natal). Die oord is in 2006 deur die ATKV gekoop en word ook deur hulle bestuur.
Glygeut en binnenshuise swembad.
Een van Drakensville se swembaddens.
Padbord by die hoofhek.
Drakensville bied verhitte swembaddens, 'n waterglybaan, monsterskaak, stap-, perdry- en bergfietsroetes, foefieslaaid oor die dam, kapel vir troues, ens. Besoekers kan die kampeergeriewe gebruik of in die goedversorgde asbeshuisies tuisgaan.
Die oord het sy ontstaan aan die Kilburndam en Eskom se bedrywighede in die omgewing te danke. Hulle het 'n plaas in die omgewing gehuur om werkers tydens die bou van die Drakensberg-kragsentrale te huisves. Dit het kort voor lank tot 'n klein dorpie gegroei. Toe die dam se projek afgehandel is, het Eskom onttrek en die infrastruktuur verkoop.
In die omgewing: Boesmanrotskuns en die Drakensberg-amfiteater. Daguitstappies kan ook na die omgewing van die Sentrale Drakensberge (soos Cathedralpiek en Champagne Castle) onderneem word.